ai4bharat/Pralekha huggingface dataset:
पंतप्रधान कार्यालय
आपला मौल्यवान वारसा परत आपल्या भूमीत यावा यासाठी आम्ही सातत्याने प्रयत्न करत आहोत : पंतप्रधान नरेंद्र मोदी
परदेशात असलेला आपला बहुमोल राष्ट्रीय वारसा परत आपल्या भूमीत यावा यासाठीच्या केंद्रसरकारच्या वचनबद्धतेचा पंतप्रधान नरेंद्र मोदी यांनी पुनरुच्चार केला आहे. केंद्रीय मंत्री जी किशन रेड्डी यांनी एका ट्विटमध्ये दिलेल्या माहितीनुसार चोल काळातील  अरियालूर जिल्ह्यातील पोटावेली वेल्लूर येथील श्री वरथाराजा पेरुमलच्या विष्णू मंदिरातून चोरीला गेलेली ही हनुमानाची धातूची मूर्ती ऑस्ट्रेलिया मधील भारतीय उच्चायुक्तांना सुपूर्द केली आहे.
केंद्र सरकारने आतापर्यंत विविध देशातून 251 पुरातन वस्तू भारतात परत आणल्या आहेत. यापैकी 238 वस्तू 2014 नंतर परत आणण्यात आल्या आहेत.
पंतप्रधानांनी ट्विट केले आहे:
"आपला मौल्यवान वारसा परत आपल्या भूमीत यावा यासाठी आम्ही सातत्याने प्रयत्न करत आहोत."
अन्न प्रक्रिया उदयोग मंत्रालय
मध्य प्रदेशात आयोजित केलेल्या ‘कृषी आणि अन्न प्रक्रिया उद्योगातील संधी’ या विषयावरील शिखर परिषदेत केंद्रीय मंत्री नरेंद्र सिंग तोमर यांचे मार्गदर्शन
अन्न प्रक्रिया उद्योग उभारण्यासाठी उद्योजकांनी पुढे येण्याचे तोमर यांचे आवाहन आणि सरकारकडून सर्वतोपरी साहाय्याचे आश्वासन
केंद्रीय कृषी आणि शेतकरी कल्याण, अन्न प्रक्रिया उद्योग, ग्रामीण विकास आणि पंचायत राजमंत्री नरेंद्र सिंह तोमर यांनी मध्य प्रदेशात आयोजित केलेल्या कृषी आणि अन्न प्रक्रिया उद्योगातील संधी या विषयावरील शिखर परिषदेत दूरदृश्य प्रणालीच्या माध्यमातून मार्गदर्शन केले. अन्न प्रक्रिया मंत्रालयाने असोचॅम आणि इन्व्हेस्ट इंडियाच्या सहकार्याने या परिषदेचे आयोजन केले होते.
उद्योजकांनी देशात अन्न प्रक्रिया उद्योग उभारण्यासाठी पुढे येण्याचे तोमर यांनी या परिषदेत बोलताना आवाहन केले आणि त्यांना सरकारकडून सर्वतोपरी साहाय्य देण्याची ग्वाही दिली. अन्न प्रक्रिया प्रकल्पांना सरकार जलदगतीने मंजुरी देत असल्याचे त्यांनी सांगितले. कृषी क्षेत्रात खाजगी गुंतवणूक आणि अत्याधुनिक तंत्रज्ञान आणण्याची गरज त्यांनी अधोरेखित केली.
लहान आणि मध्यम शेतकऱ्यांना महागड्या पिकांची देखील लागवड करता यावी आणि जागतिक दर्जाच्या पिकांचे उत्पादन करण्यासाठी कृषी तंत्रज्ञानाचे फायदे मिळावेत यासाठी केंद्र सरकार पुरेपूर प्रयत्न करत असल्याकडे त्यांनी लक्ष वेधले. अन्नधान्याचे उत्पादन, फळे आणि दूध उत्पादन या सर्वच क्षेत्रांमध्ये भारत उल्लेखनीय कामगिरी करत असून आता अन्न प्रक्रिया क्षेत्रावर भर देण्याची गरज आहे, असे त्यांनी सांगितले. अन्न प्रक्रिया मंत्रालय अनेक योजनांच्या माध्यमातून यासाठी झपाट्याने प्रयत्न करत असल्याची माहिती त्यांनी दिली. कृषी क्षेत्राला हवामान बदलामुळे तोंड द्याव्या लागणाऱ्या आव्हानांकडे त्यांनी लक्ष वेधले. शेतकऱ्यांनी कमी पाणी उपलब्ध असलेल्या क्षेत्रात गहू आणि तांदळाऐवजी डाळी, तेलबिया त्याचबरोबर भरड धान्याच्या पिकांच्या लागवडीवर भर देण्याची सूचना तोमर यांनी केली.
कोविड-19 महामारीच्या काळात रोगप्रतिकारक्षमता वाढवण्यामध्ये भरड धान्याच्या महत्त्वावर त्यांनी भर दिला. तेलबियांच्या प्रक्रिया उद्योगांमध्ये बचतगटांना देखील सहभागी केले तर गावातील दुर्बल घटकांमधील महिलांना देखील आर्थिक फायदे मिळू शकतील, असे त्यांनी सांगितले. या परिषदेमध्ये डाबर, हायफन, पतंजली, यूपीएल यांसारखे मोठे प्रक्रिया उद्योग आणि पुरवठा साखळीमधील फ्लिपकार्ट सारख्या आघाडीच्या कंपन्या सहभागी झाल्या होत्या.
या परिषदेमध्ये बी टू जी म्हणजेच बिझनेस टू गव्हर्नमेंट आणि बी टू बी म्हणजे बिझनेस टू बिझनेस बैठकांचा देखील समावेश करण्यात आला. नोंदणीकृत उद्योग, एफपीओ आणि बचत गट यांच्या फायद्यासाठी पीएमएफएमई योजनेच्या तपशीलाचे यावेळी सादरीकरण करण्यात आले. राज्य सरकारचे अधिकारी आणि असोचॅमचे सदस्य देखील या परिषदेत सहभागी झाले होते.
महिला आणि बालविकास मंत्रालय
प्रधानमंत्री राष्ट्रीय बाल पुरस्कारासाठी 15 सप्टेंबर 2023 पर्यंत नामांकन अर्ज सादर करता येणार
महिला आणि बाल विकास मंत्रालय दरवर्षी आपल्या मुलांची ऊर्जा, दृढनिर्धार , क्षमता, उमेद आणि उत्साहाचा गौरव करण्यासाठी प्रधानमंत्री राष्ट्रीय बाल पुरस्काराचे  आयोजन करते.
कोणतेही बालक जे भारतीय नागरिक आहे आणि भारतात राहणारे आहे आणि ज्याचे वय 18 वर्षांपेक्षा जास्त नाही  त्यांना या पुरस्कारासाठी नामांकन अर्ज पाठवता येईल.
राष्ट्रीय पुरस्कार पोर्टलवर अर्थात https://awards.gov.in वर नामांकन अर्ज सादर करण्याची अंतिम तारीख 15.09.2023 आहे.
युवा व्यवहार आणि क्रीडा मंत्रालय
खेलो इंडिया
नवी दिल्ली, 15 जुलै 2019
खेलो इंडिया योजनेअंतर्गत टॅलेंट सर्च ॲण्ड डेव्हलपमेंटसाठी 20 क्रीडा प्रकारात 2 हजार 437 क्रीडापटूंची निवड करण्यात आली असून त्यापैकी 2,433 क्रीडापटूंना वित्तीय सहाय्य देण्यात आले आहे. 2018-19 या वर्षात 2637.50 लाख रुपये यासाठी खर्च करण्यात आले. महाराष्ट्रात या योजनेचे 2019-20 या वर्षासाठी 300 लाभार्थी आहेत. यात गेल्यावर्षीच्या लाभार्थ्यांचाही समावेश आहे.
राज्यमंत्री  किरेन रिजीजू यांनी राज्यसभेत लेखी उत्तरात ही माहिती दिली.
B.Gokhale/S.Kakade/P.Kor
(Visitor Counter : 76
महिला आणि बालविकास मंत्रालय
पंतप्रधान 24 जानेवारी रोजी प्रधानमंत्री राष्ट्रीय बाल पुरस्कार विजेत्यांशी संवाद साधणार
नवी दिल्ली, 21 जानेवारी 2022
पंतप्रधान नरेंद्र मोदी 24 जानेवारी 2022 रोजी प्रधानमंत्री राष्ट्रीय बाल पुरस्कार  विजेत्यांशी व्हिडिओ कॉन्फरन्सिंगद्वारे संवाद साधणार आहेत. यावेळी केंद्रीय महिला आणि बालविकास मंत्री स्मृती झुबिन इराणी आणि राज्यमंत्री डॉ. मुंजपारा महेंद्रभाई हे देखील उपस्थित राहणार आहेत. हा कार्यक्रम सकाळी 11:30 पासून https://pmindiawebcast.nic.in वर वेबकास्ट केला जाईल.
प्रधानमंत्री राष्ट्रीय बाल पुरस्कार हा भारतात राहणाऱ्या, 5 ते 18 वर्षे वयोगटातील मुलांना  नवोन्मेष, शैक्षणिक कामगिरी, क्रीडा, कला आणि संस्कृती, समाजसेवा आणि शौर्य या 6 क्षेत्रांमध्ये अपवादात्मक क्षमता आणि उल्लेखनीय कामगिरी करणाऱ्या मुलांना दिला जातो. प्रत्येक विजेत्याला एक पदक, 1,00,000/- रुपये रोख बक्षीस आणि प्रमाणपत्र दिले जाते.
राष्ट्रपती भवनातील समारंभात राष्ट्रपतींच्या हस्ते हे पुरस्कार प्रदान केले जातात. पंतप्रधान दरवर्षी या पुरस्कार विजेत्यांशी संवाद साधतात. तसेच हे पुरस्कार विजेते दरवर्षी प्रजासत्ताक दिनाच्या संचलनातही भाग घेतात. मात्र यंदा देशातील कोविड-19 ची परिस्थिती लक्षात घेऊन यावर्षी नवी दिल्ली येथे पुरस्कार वितरण सोहळ्याचे आयोजन करणे शक्य झालेले नाही. 24 जानेवारी रोजी राष्ट्रीय बालिका दिनानिमित्त आणि स्वातंत्र्याच्या अमृत महोत्सवाचा एक भाग म्हणून पंतप्रधान नरेंद्र मोदी प्रधानमंत्री राष्ट्रीय बाल पुरस्कार -2022 च्या विजेत्यांशी व्हर्चुअल संवाद साधतील.
कार्यक्रमादरम्यान, पंतप्रधान ब्लॉक चेन तंत्रज्ञान वापरून प्रधानमंत्री राष्ट्रीय बाल पुरस्कार 2022 च्या विजेत्यांना डिजिटल प्रमाणपत्रे देतील. या पुरस्कार विजेत्यांना प्रमाणपत्र देण्यासाठी प्रथमच ब्लॉक चेन तंत्रज्ञानाचा वापर केला जात आहे.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
पंतप्रधान कार्यालय
नगर गॅस वितरण 9व्या टप्प्याच्या कामाच्या शुभारंभाची पंतप्रधानांच्या हस्ते पायाभरणी
नवी दिल्ली, 22 नोव्हेंबर 2018
नवी दिल्लीतल्या विज्ञानभवन येथे पंतप्रधान नरेंद्र मोदी यांच्या हस्ते आज नगर गॅस वितरणच्या  9व्या बोलीतील कामांसाठी व्हिडिओ कॉन्फरन्सिंगद्वारे पायाभरणी झाली. पंतप्रधानांनी 10 व्या नगर गॅस वितरण बोलींच्या फेरीचा प्रारंभही केला.
सीजीडी बोलींच्या 9व्या फेरीअंतर्गत 129 जिल्ह्यात नगर गॅस वितरण जाळे उभारण्यासाठी कामाची सुरुवात झाल्याचे, पंतप्रधानांनी यावेळी सांगितले. सीजीडी बोलींच्या 10 व्या फेरीनंतर 400 हून अधिक जिल्हे, नगर गॅस वितरण जाळ्यांतर्गत येतील. सुमारे 70 टक्के लोकसंख्येसाठी हे जाळे उपलब्ध होईल, असे पंतप्रधानांनी सांगितले.
देश आता गॅस आधारित अर्थव्यवस्थेकडे वाटचाल करत आहे. यावर जोर देत पंतप्रधान म्हणाले की, गॅस आधारित अर्थव्यवस्थेच्या सर्व पैलूंवर केंद्र सरकार लक्ष देत आहे. यासाठी देशात पायाभूत सुविधा बळकट करण्यासाठी केंद्र सरकारने उचललेल्या विविध पावलांची, विशेषत: एलएनजी टर्मिनल्सची संख्या वाढवणे, राष्ट्रव्यापी गॅस ग्रीड आणि नगर गॅस वितरण जाळ्याची निर्मिती याबाबत मोदी यांनी माहिती दिली.
स्वच्छ ऊर्जेसाठी गॅस आधारित अर्थव्यवस्थेची भूमिका पंतप्रधानांनी उलगडून सांगितली. स्वच्छ ऊर्जेसाठी सीजीडी जाळे महत्वाची भूमिका बजावेल. स्वच्छ ऊर्जेसाठी केंद्र सरकारचे प्रयत्न व्यापक आहेत, असे त्यांनी सांगितले. स्वच्छ ऊर्जेसाठी इथेनॉल संमिश्रण, संपीडित जैववायू संयंत्रे, एलपीजी अधिकाधिक लोकांपर्यंत उपलब्ध होणे, वाहनांसाठी बीएस-6 इंधन सुरु करणे यासारख्या विविध उपक्रमांचा उल्लेख पंतप्रधानांनी यासंदर्भात केला.
गेल्या 4 वर्षात 12 कोटींहून अधिक लोकांना एलपीजी जोडणी देण्यात आली आहे. शहरांमध्ये गॅस नेटवर्कसमुळे नवी परिसंस्था निर्माण झाली असून, यामुळे गॅस आधारित उद्योगांना सक्षम केले आहे, युवा पिढीसाठी रोजगार निर्माण केला आहे आणि नागरिकांचे जीवन सुलभ केले आहे, असे पंतप्रधानांनी सांगितले.
स्वच्छ ऊर्जा आणि गॅस आधारित अर्थव्यवस्थेची उद्दिष्टे पूर्ण करण्यासाठी सरकार प्रयत्न करत राहील. अशी उद्दिष्टे पूर्ण करणे केवळ आपल्यासाठीच आवश्यक नसून, संपूर्ण मानवता आणि भावी पिढ्यांसाठी ते आवश्यक आहेत, असे पंतप्रधानांनी सांगितले.
B. Gokhale/S. Kakade/D. Rane
(Visitor Counter : 60
माहिती आणि प्रसारण मंत्रालय
‘लोटस ब्लूम्स’ या मैथिली भाषेतील चित्रपटात मोठ्या प्रमाणात प्रतीकांचा वापर करून एक आई आणि मुलातील भावनिक बंधाचे चित्रण करण्यात आले आहे चित्रपट म्हणजे व्यावसायिकता नव्हे तर चित्रपट म्हणजे भावना आणि प्रेक्षकांच्या मनाशी जोडलेल्या भावना : दिग्दर्शक प्रतिक शर्मा
आपल्या सृष्टीने एखाद्यासाठी जे योजलेले असते ते नेहमीच घडते : पटकथाकार अस्मिता शर्मा
प्रादेशिक चित्रपटांमध्ये बहुतांश वेळा भारताचा अर्क प्रतिबिंबित झालेला असतो: ज्येष्ठ अभिनेता अखिलेंद्र छत्रपती मिश्रा
गोवा/मुंबई, 24 नोव्हेंबर 2022
दिग्दर्शक प्रतिक शर्मा त्यांच्या ‘लोटस ब्लूम्स’ या मैथिली फिचर फिल्म मागील प्रेरणेबद्दल सांगताना म्हणाले की निसर्ग आणि लोकांच्या साक्षीने एका व्यक्तीचा भावनिक प्रवास चितारणे हा या चित्रपट निर्मितीच्या मागचा विचार होता. पण त्यांना हा विचार रंजक पद्धतीने मांडायचा होता. आपल्या सृष्टीने एखाद्यासाठी जे योजलेले असते ते नेहमीच घडते, कधी कधी ते अनपेक्षित पद्धतीने घडते आणि अशा वेळी मानवी योजना अपयशी देखील ठरतात अशा शब्दांत पटकथाकार अस्मिता शर्मा यांनी ‘लोटस ब्लूम्स’ची मध्यवर्ती कल्पना स्पष्ट केली. “कधीकधी आयुष्याचा प्रवास बिकट होऊन जातो, पण जेव्हा तुम्ही स्वतःला निसर्गाच्या आणि परमेश्वराच्या पायाशी लीन करता तेव्हा आश्चर्यकारकरित्या अडचणी दूर होतात,” त्या पुढे म्हणाल्या.
53 व्या इफ्फीमध्ये पत्रसूचना कार्यालयाने आयोजित केलेल्या ‘टेबल टॉक्स’ या चर्चात्मक कार्यक्रमाचा भाग म्हणून ‘लोटस ब्लूम्स’ चित्रपटाचा कलाकार वर्ग आणि इतर तंत्रज्ञांनी पत्रकार परिषदेत उपस्थितांशी संवाद साधला.
53व्या इफ्फीमध्ये रेड कार्पेटवर ‘लोटस ब्लूम्स’ चित्रपटाचे पथक
इफ्फीमध्ये 23 नोव्हेंबर 2022 रोजी ‘लोटस ब्लूम्स’ चित्रपटाचे दिग्दर्शक प्रतिक शर्मा, निर्माता आणि पटकथाकार अस्मिता शर्मा, अभिनेता अखिलेंद्र छत्रपती मिश्रा आणि चित्रपटाचे कलाकार आणि तंत्रज्ञ यांचा सत्कार करण्यात आला.
पत्रकार परिषदेत अभिनेता अखिलेंद्र छत्रपती मिश्रा आणि दिग्दर्शक प्रतिक शर्मा
चित्रपट सारांश
53व्या इफ्फी अर्थात भारतीय आंतरराष्ट्रीय चित्रपट महोत्सवात भारतीय पॅनोरमा विभागात मैथिली भाषेतील ‘लोटस ब्लूम्स’ हा चित्रपट प्रदर्शित करण्यात आला. या चित्रपटात संदेश देण्यासाठी मोठ्या प्रमाणात प्रतीकांचा वापर करून एक आई आणि मुलातील भावनिक बंधाचे चित्रण करण्यात आले आहे. या चित्रपटात फार कमी संवाद आहेत. या चित्रपटाचे चित्रीकरण बिहारच्या अंतर्गत भागांमध्ये करण्यात आले आहे.PIB Mumbai | G.Chippalkatti/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 120
आयुष मंत्रालय
पारंपरिक औषधांवरील पहिल्या जागतिक शिखर परिषदेचे गुजरातमधील गांधीनगर येथे आयोजन
17 आणि 18 ऑगस्ट रोजी पारंपरिक औषधांवरील सर्वात मोठा आंतरराष्ट्रीय कार्यक्रम आयोजित केला जाणार
नवी दिल्ली, 16 ऑगस्ट 2023
आयुष मंत्रालय आणि जागतिक आरोग्य संघटना यांनी 17 आणि 18 ऑगस्ट 2023 रोजी गुजरातमधील गांधीनगर येथे पारंपारिक औषधांवरील दोन दिवसीय शिखर परिषदेचे आयोजन केले आहे. आयुष मंत्रालयाचे सचिव वैद्य राजेश कोटेचा यांनी आज गुजरातमधील गांधीनगर येथे पारंपारिक औषधांवरील पहिल्या जागतिक शिखर परिषदेच्या पूर्वसंध्येला प्रसारमाध्यमांना माहिती दिली. आरोग्य आणि कुटुंब कल्याण मंत्रालयाचे अतिरिक्त सचिव लव अग्रवाल यांनीही माध्यमांना संबोधित केले.
जागतिक आरोग्य संघटनेने गुजरातमधील जामनगर येथे स्थापन केलेले पारंपारिक औषधांवरील जागतिक केंद्र हे विकसनशील देशातील अशा प्रकारचे पहिले केंद्र असलयाचे केंद्रीय आयुष सचिवांनी अधोरेखित केले. त्यांनी सांगितले की 17 आणि 18 ऑगस्ट 2023 रोजी गांधीनगर येथे जागतिक आरोग्य संघटनेने आयुष मंत्रालयाच्या सहकार्याने पारंपारिक औषधांवरील जागतिक शिखर परिषदेचे आयोजन केले असून यामध्ये आरोग्यविषयक गंभीर आव्हानांना सामोरे जाण्यात तसेच जागतिक आरोग्य आणि शाश्वत विकासामध्ये प्रगतीला चालना देण्यात पारंपारिक, पूरक आणि एकात्मिक औषध प्रणालीच्या भूमिकेची चाचपणी केली जाईल.
माध्यमांना संबोधित करताना वैद्य कोटेचा म्हणाले, “पारंपारिक औषध क्षेत्रात भारताचे नेतृत्व दाखविण्याची जी 20 ही एक अनोखी संधी आहे. गेल्या 9 वर्षांत भारताने पारंपरिक औषध क्षेत्रात आठ पटीने प्रगती केली आहे. चालू वर्षाच्या अखेरीस, देशभरात 12,500 हून अधिक आयुष-आधारित आरोग्य आणि निरामयता केंद्रे कार्यरत होतील, त्यापैकी 8,500 यापूर्वीच सुरू झाली आहेत.”
या दोन दिवसीय कार्यक्रमाला 30 देशांचे आरोग्य मंत्री उपस्थित राहणार आहेत. 90 हून अधिक देशांमधील शैक्षणिक क्षेत्रातील मान्यवर सदस्य, सरकारी प्रतिनिधी आणि पारंपारिक औषध क्षेत्रातील महत्त्वपूर्ण कंपन्या यांना एकत्र आणणारा हा अशा प्रकारचा सर्वात मोठा मेळावा असेल.S.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 88
रेल्वे मंत्रालय
लोकल प्रवासातील अपघात टाळण्यासाठी मुंबईतील 251 रेल्वे फलाटांची उंची वाढवली
नवी दिल्ली, 27 नोव्हेंबर 2019
रेल्वे मंत्रालयाने फलाट आणि रेल्वे डब्यांच्यातील अंतर कमी करुन अपघात टाळण्यासाठी सर्व श्रेणीतील रेल्वे स्थानका फलाटांची उंची वाढवण्याचा कार्यक्रम हाती घेतला आहे. रेल्वे पादचारी पूल आणि उंचावलेले फलाट यांच्यासाठी रेल्वेने 2018-19 या आर्थिक वर्षात 6200 कोटी रुपयांची तरतूद केली होती.
मुंबई लोकल रेल्वे स्थानकातील फलाटांची उंची 760 ते 840 मिलीमीटर वरुन वाढवून 840 ते 920 मिलीमीटर करण्यात आली आहे. यात मध्य रेल्वेच्या 83 फलाटांचा आणि पश्चिम रेल्वेच्या 168 फलाटांची उंची वाढवण्यात आली आहे. यामध्ये सायन, माटुंगा आणि माहीम येथील 4 फलाटांचा समावेश नाही, कारण लोकलच्या पाचव्या-सहाव्या लेनसाठी हे फलाट पाडण्यात येणार आहेत.
ही माहिती रेल्वे, व्यापार आणि उद्योगमंत्री पियुष गोयल यांनी आज लोकसभेत एका प्रश्नाच्या लेखी उत्तरात दिली.
G.Chippalkatti/D.Rane
(Visitor Counter : 48
कोळसा मंत्रालय
आर्थिक वर्ष 2023-24 च्या पहिल्या तिमाहीत एकूण 223.36 दशलक्ष टन विक्रमी कोळसा उत्पादन
भारताच्या कोळसा क्षेत्राने आर्थिक वर्ष 2023-24 च्या पहिल्या तिमाहीत 8.5% ची भरीव वाढ नोंदवत एकूण 223.36 दशलक्ष टन इतके कोळसा उत्पादन करून एक उल्लेखनीय टप्पा गाठला. आर्थिक वर्ष 2022-23 मध्ये याच कालावधीत 205.76 दशलक्ष टन उत्पादन झाले होते.
कोल इंडिया लिमिटेड ने एप्रिल ते जून 2023 दरम्यान 175.48 दशलक्ष टन उत्पादन नोंदवले, जे मागील वर्षीच्या याच कालावधीतील 159.75 दशलक्ष टनच्या तुलनेत 9.85% ची उल्लेखनीय वाढ दर्शवते. एप्रिल 2023 ते मे 2023 या कालावधीत कोळशाच्या आयातीत 16.76% ने वाढ झाली आहे, मागील वर्षीच्या याच कालावधीच्या तुलनेत, ही वाढ प्रामुख्याने कोळशाच्या आयात किंमतीतील लक्षणीय घसरणीला कारणीभूत आहे हे इथे लक्षात घेणे महत्त्वाचे आहे.
कोळशाच्या उपलब्धतेबाबत, देशात पुरेसा कोळशाचा साठा उपलब्ध आहे. जून 23 अखेरीस हा साठा 107.15 दशलक्ष टन इतका आहे, यात गेल्या वर्षीच्या याच कालावधीच्या तुलनेत 37.62% ची वाढ दिसून येते. कोळशाच्या साठ्याची भरीव उपलब्धता असल्यास कोळशावर अवलंबून असलेल्या विविध क्षेत्रांना स्थिर पुरवठा करता येतो. ज्यामुळे देशाच्या एकूण ऊर्जा सुरक्षेला मोठा हातभार लावता येतो. कोळसा उत्पादनात भारताची ही उपलब्धी कोळसा उद्योगाच्या एकत्रित प्रयत्नांचे आणि देशाच्या वाढत्या ऊर्जेच्या गरजा पूर्ण करण्यासाठीची कोळसा उद्योगाची वचनबद्धता दर्शवते.
|
सांस्कृतिक मंत्रालय
|
2014-15 पासून नवीन संग्रहालयाचे 37 प्रस्ताव मंजूर- डॉ महेश शर्मा
नवी दिल्ली, 11 फेब्रुवारी 2019
संग्रहालय अनुदान योजना 31.03.2020 पर्यंत सुरु ठेवण्यास मंजूरी देण्यात आली आहे. 2014-15 पासून नवीन संग्रहालयासाठीचे एकूण 37 प्रस्ताव मंजूर करण्यात आले आहेत. संग्रहालय अनुदान योजनेअंतर्गत टप्प्या-टप्प्यांमध्ये अनुदान वाटप करण्यात आले आहे. पहिला हप्त्यानंतर दिलेल्या अनुदानाचा वापर पाहून नंतरचे हप्ते देण्यात आले. नवीन संग्रहालयाची यादी आणि त्यांना देण्यात आलेली रक्कम पुढीलप्रमाणे. संग्रहालय अनुदान योजनेची सद्यस्थिती
|
|
अ.क्र.
|
|
राज्य/कें.प्रदेशाचे नाव
|
|
संग्रहालयाची संख्या
|
|
वितरीत रक्कम 
|
|
1
|
|
आंध्र प्रदेश
|
|
02
|
|
5,77,85,723
|
|
2
|
|
अरुणाचल प्रदेश
|
|
04
|
|
5,47,58,500
|
|
3
|
|
जम्मू आणि काश्मीर
|
|
01
|
|
1,50,00,000
|
|
4
|
|
कर्नाटक
|
|
02
|
|
4,05,00,000
|
|
5
|
|
केरळ
|
|
02
|
|
3,70,00,000
|
|
6
|
|
नागालँड
|
|
09
|
|
24,05,54,621
|
|
7
|
|
पंजाब
|
|
01
|
|
4,02,80,000
|
|
8
|
|
ओडिशा
|
|
01
|
|
2,17,56,000
|
|
9
|
|
राजस्थान
|
|
04
|
|
4,60,45,000
|
|
10
|
|
उत्तर प्रदेश
|
|
03
|
|
3,66,25,665
|
|
11
|
|
उत्तराखंड
|
|
01
|
|
4,58,38,000
|
|
12
|
|
पश्चिम बंगाल
|
|
05
|
|
9,99,67,844
|
|
एकूण
|
|
35
|
|
73,61,11,353
|
|
केंद्रशासित प्रदेश
|
|
13
|
|
दिल्ली राष्ट्रीय राजधानी प्रदेश
|
|
02
|
|
2,19,20,000
|
|
एकूण
|
|
37
|
|
75,80,31,353
केंद्रीय सांस्कृतिक राज्यमंत्री  आणि पर्यावरण, वने आणि हवामानबदल खात्याचे राज्यमंत्री डॉ महेश शर्मा यांनी आज लोकसभेत एका अतारांकित प्रश्नावर ही माहिती दिली.
N.Supre/S.Thakur/P.Malandkar
आरोग्य आणि कुटुंब कल्याण मंत्रालय
कोविड 19 लसीकरणाची ताजी स्थिती
40.31 कोटी पेक्षा जास्त लसींच्या मात्रा राज्ये / केंद्रशासित प्रदेशांना पुरवण्यात आल्या
राज्ये / केंद्रशासित प्रदेश आणि खाजगी रुग्णालयांकडे अद्याप 1.92 कोटींपेक्षा जास्त लसीच्या मात्रा शिल्लक आहेत
नवी दिल्ली, 15 जुलै 2021
देशभरातील कोविड -19 प्रतिबंधक लसीकरण मोहिमेचा वेग आणि व्याप्ती वाढवण्यासाठी केंद्र सरकार वचनबद्ध आहे. कोविड- 19 प्रतिबंधक सार्वत्रिक लसीकरणाच्या नवीन टप्प्याला 21 जून 2021 पासून प्रारंभ झाला आहे. अधिक लसींच्या उपलब्धतेच्या माध्यमातून लसीकरणाला गती देण्यात आली आहे. राज्ये आणि केंद्रशासित प्रदेशांना लसींच्या या उपलब्धतेबाबत आगाऊ माहिती देण्यात आली आहे, जेणेकरून ते लसीकरणाचे अधिक उत्तम प्रकारे नियोजन करू शकतील आणि लसींची पुरवठा साखळी सुरळीत राखता येईल.
देशव्यापी लसीकरण मोहिमेअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा उपलब्ध करून देत, केंद्र सरकार सहकार्य करत आहे. कोविड – 19 प्रतिबंधक लसीकरणाच्या नव्या टप्प्यात केंद्र सरकार देशातील लस उत्पादकांकडून 75 % लसींची खरेदी करत असून राज्ये आणि केंद्रशासित प्रदेशांना त्याचा  पुरवठा केला जात आहे .
|
|
VACCINE DOSES
|
|

|
|
SUPPLIED
|
|
40,31,74,380
|
|
IN PIPELINE
|
|
83,85,790
|
|
CONSUMPTION
|
|
38,39,02,614
|
|
BALANCE AVAILABLE
|
|
1,92,71,766
आत्तापर्यंत सर्व स्रोतांच्या माध्यमांतून राज्ये / केंद्रशासित प्रदेशांना 40.31 कोटींपेक्षा अधिक  लसींच्या मात्रा पुरविण्यात आल्या आहेत आणि आणखी 83,85,790 मात्रा लवकरच पुरवण्यात येणार आहेत
यापैकी वाया गेलेल्या मात्रा धरून आतापर्यंत एकूण 38,39,02,614 मात्रा वापरल्या गेल्या आहेत. 
राज्ये / केंद्रशासित प्रदेशांकडे आणि खासगी रुग्णालयांकडे अद्याप 1.92 कोटींहून अधिक ) मात्रांचा साठा शिल्लक आहे.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 221
पंतप्रधान कार्यालय
जागतिक जैवइंधन दिवसानिमित्त आयोजित कार्यक्रमाला पंतप्रधान उपस्थित राहणार
नवी दिल्ली, 9 ऑगस्ट 2018
जागतिक जैवइंधन दिवसानिमित्त उद्या नवी दिल्लीतल्या विज्ञान भवनात आयोजित कार्यक्रमाला पंतप्रधान नरेंद्र मोदी उपस्थित राहणार आहेत.
कार्यक्रमात शेतकरी, शास्त्रज्ञ, उद्योजक, विद्यार्थी, खासदार, अधिकारी यांना ते संबोधित करतील.
कच्च्या तेलाच्या आयातीवरील अवलंबित्व कमी करण्यात जैवइंधने साहाय्यकारी ठरु शकतात. स्वच्छ पर्यावरण, शेतकऱ्यांसाठी अतिरिक्त उत्पन्न आणि ग्रामीण भागात रोजगार निर्मिती यामध्ये जैवइंधने मोलाचे योगदान देऊ शकतात. म्हणूनच स्वच्छ भारत आणि शेतकऱ्यांचं उत्पन्न वाढीसंदर्भातील उपक्रमासह विविध सरकारी उपक्रमांमध्ये जैवइंधनाला स्थान देण्यात आले आहे.
केंद्र सरकारच्या प्रयत्नांमुळे पेट्रोलमध्ये इथेनॉलच्या समावेशाचे प्रमाण वाढले आहे. 2013-14 इथेनॉल पुरवठा वर्षात ते 38 कोटी लीटर होते. 2017-18 इथेनॉल पुरवठा वर्षात ते अंदाजे 141 कोटी लीटरवर पोहोचले आहे. सरकारने जून 2018 मधील राष्ट्रीय जैवइंधने धोरणालाही मान्यता दिली आहे.
B.Gokhale/S.Kakade/P.Malandkar
(Visitor Counter : 75
आरोग्य आणि कुटुंब कल्याण मंत्रालय
भारतात गेल्या 24 तासात 84,332 नवीन रुग्णांची नोंद, 70 दिवसातला नीचांक
भारतातील सक्रीय रुग्णसंख्या 63 दिवसांनंतर 11 लाखांपेक्षा कमी
सलग 30 व्या दिवशी दैनंदिन नव्या रुग्णांपेक्षा बरे होणाऱ्यांची संख्या अधिक
रुग्ण बरे होण्याचा दर वाढून तो 95.07 टक्के
दैनंदिन पॉझिटिव्हिटी दर 4.39 टक्के, सलग 19 व्या दिवशी ही दर 10 टक्क्यांपेक्षा कमी
नवी दिल्ली, 12 जून 2021
भारतात मागील 24 तासात 84,332 इतकी नव्या रुग्णांची नोंद झाली आहे. देशात आता सलग 5 व्या दिवशी दैनंदिन रुग्णसंख्येची नोंद 1 लाखांपेक्षा कमी झाली आहे. हेकेंद्र आणि राज्ये – केंद्रशासित प्रदेशांच्या सततच्या आणि एकत्रितपणे केलेल्या प्रयत्नांचे परिणाम आहेत.
भारतातील सक्रीय रुग्णसंख्येत सातत्याने घसरण होत आहे. सध्या देशातील सक्रीय रुग्णसंख्या 10,80,690 इतकी आहे. सलग बाराव्या दिवशी ती 20 लाखांपेक्षा कमी आहे.
मागील 24 तासांत रुग्णसंख्येत एकूण 40,981 ने घट झाली आणि देशाच्या एकूण बाधित रुग्णसंख्येच्या ती केवळ 3.68 टक्के इतकी आहे.
कोविड संसर्गातून मोठ्या प्रमाणावर रुग्ण बरे होत आहेत. देशात सलग 30 व्या दिवशी दैनंदिन नव्या रुग्णांपेक्षा बरे होणाऱ्यांची संख्या अधिक आहे. मागील 24 तासात 1,21,311 रुग्ण बरे झाल्याची नोंद करण्यात आली आहे. दैनंदिन नव्या रुग्णांच्या तुलनेत 36,979 आणखी रुग्ण गेल्या 24 तासात बरे झाले आहेत.
महामारीच्या प्रारंभापासून कोविड – 19 संसर्ग झालेल्यांपैकी 2,79,11,384 लोक बरे झाले आहेत. तर मागील 24 तासात 1,21,311 रुग्ण बरे झाले. त्यामुळे बरे होणाऱ्यांचा कल वाढता असून बरे होण्याचा एकूण दर 95.07 % वर पोहोचला आहे.
देशात चाचण्यांच्या क्षमतेत सातत्याने वाढ कायम असून गेल्या 24 तासात एकूण 19,20,477 चाचण्या करण्यात आल्या. देशात आतापर्यंत एकूण 37.62 कोटींपेक्षा अधिक  चाचण्या करण्यात आल्या.
देशभरात एकीकडे चाचण्यांचे प्रमाण वाढत आहे त्याचवेळी साप्ताहिक पॉझिटिव्हिटीमध्ये घसरणीचा कल कायम आहे. साप्ताहिक पॉझिटिव्हिटी दर सध्या 4.94 % इतका, तर दैनंदिन पॉझिटिव्हिटी दर 4.39% टक्के इतका आहे. सलग 19 व्या दिवशी तो 10 टक्क्यांपेक्षा कमी आहे.
देशव्यापी लसीकरण मोहिमेअंतर्गत मागील 24 तासांमध्ये लसीकरणाने 25 कोटींचा टप्पा पार केला आहे. गेल्या 24 तासात 34,33,763 लसीकरणाच्या मात्रा देण्यात आल्या.
आज सकाळी 7 वाजेपर्यंत उपलब्ध झालेल्या माहितीनुसार, 34,64,228 सत्रांमध्ये एकूण 24,96,00,304 लसीच्या मात्रा देण्यात आल्या.
|
|
HCWs
|
|
1st Dose
|
|
1,00,35,262
|
|
2nd Dose
|
|
69,47,565
|
|
FLWs
|
|
1st Dose
|
|
1,66,36,247
|
|
2nd Dose
|
|
88,12,574
|
|
Age Group 18-44 years
|
|
1st Dose
|
|
3,81,21,531
|
|
2nd Dose
|
|
5,61,503
|
|
Age Group 45 to 60 years
|
|
1st Dose
|
|
7,47,06,979
|
|
2nd Dose
|
|
1,18,31,770
|
|
Over 60 years
|
|
1st Dose
|
|
6,21,90,130
|
|
2nd Dose
|
|
1,97,56,743
|
|
Total
|
|
24,96,00,304
S.Tupe/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
राष्ट्रीय परीक्षा संस्थेने जेईई अर्थात संयुक्त प्रवेश परीक्षा  एप्रिल -2020 पुढे ढकलली
नवी दिल्ली, 31 मार्च 2020
राष्ट्रीय परीक्षा संस्थेने  5, 7 ते 9 आणि 11 एप्रिल 2020 रोजी होणाऱ्या जेईई  एप्रिल 2020 परीक्षा पुढे ढकलण्याबाबत, दिनांक 18.03.2020 रोजी जारी केलेल्या सार्वजनिक अधिसुचने च्या अनुषंगाने एनटीएने आज अधिसूचित केले आहे की, सध्या तरी ही परीक्षा मे २०२० च्या शेवटच्या आठवड्यात घेण्याचे प्रस्तावित आहे. आगामी काळात परिस्थितीचा आढावा घेतल्यानंतर नेमकी तारीख जाहीर केली जाईल.
लवकरच परिस्थिती पूर्ववत होईल अशी अपेक्षा व्यक्त करतांना एनटीएने म्हटले आहे की सध्याच्या परिस्थितीत वेळापत्रकात काही बदल करण्याची गरज भासल्यास त्यानुसार निर्णय घेण्यासाठी एनटीए परिस्थितीवर बारीक लक्ष ठेवून आहे.
त्यानुसार, त्यावेळच्या परिस्थितीच्या आधारे आता 15 एप्रिल 2020 नंतर परीक्षेसाठी प्रवेशपत्रे दिली जातील.
एनटीए विद्यार्थ्यांना ताज्या घडामोडींबद्दल वेळोवेळी माहिती देतच राहतील. त्याचबरोबर परीक्षेच्या तारखांच्या बदलांविषयी आणि परीक्षेच्या नेमक्या तारखांविषयी त्यांना अगोदर कळविण्यात येणार आहे.
उमेदवारांना आणि त्यांच्या पालकांना ताज्या माहितीसाठी jeemain.nta.nic.in आणि www.nta.ac.in संकेतस्थळाला वेळोवेळी भेट देण्याचा सल्ला दिला जात आहे. अधिक माहितीसाठी उमेदवार 8287471852, 8178359845, 9650173668, 9599676953, 8882356803 वर संपर्क साधू शकतात.
B.Gokhale/S.Kane/P.Kor
(Visitor Counter : 80
गृह मंत्रालय
राष्ट्रीय तंत्रज्ञान दिनानिमित्त केंद्रीय गृहमंत्री आणि सहकार मंत्री अमित शहा यांच्या शास्त्रज्ञांना शुभेच्छा
राष्ट्रीय तंत्रज्ञान दिनानिमित्त, दूरदर्शी आणि तेजस्वी शास्त्रज्ञांना आणि भारताला अणुशक्ती बनवण्यासाठी त्यांनी केलेल्या अथक प्रयत्नांना मी अभिवादन करतो.
पोखरण चाचणी भारताच्या वैज्ञानिक क्षमतेचे आणि दिवंगत अटलजींच्या नेतृत्वाखालील राष्ट्रीय लोकशाही आघाडी सरकारच्या दूरदृष्टीचे ज्वलंत उदाहरण आहे.
तंत्रज्ञान आणि डिजिटलायझेशनच्या क्षेत्रात भारताची प्रगती खरोखरच उल्लेखनीय आहे.
केंद्रीय गृहमंत्री आणि सहकार मंत्री अमित शहा यांनी शास्त्रज्ञांना राष्ट्रीय तंत्रज्ञान दिनानिमित्त शुभेच्छा दिल्या आहेत. आपल्या ट्विट संदेशामध्ये अमित शहा म्हणाले, “राष्ट्रीय तंत्रज्ञान दिनानिमित्त दूरदर्शी आणि तेजस्वी शास्त्रज्ञांना आणि भारताला अणुशक्ती बनवण्यासाठी त्यांच्या अथक प्रयत्नांना मी अभिवादन करतो. पोखरण चाचणी भारताच्या वैज्ञानिक क्षमतेचे आणि दिवंगत अटलजींच्या नेतृत्वाखालील राष्ट्रीय लोकशाही आघाडी सरकारच्या दूरदृष्टीचे एक ज्वलंत उदाहरण आहे.”
"पंतप्रधान नरेंद्र मोदी यांच्या नेतृत्वाखाली विज्ञान आणि तंत्रज्ञान क्षेत्रात आमची प्रगती झपाट्याने झाली आहे आणि डिजिटल इंडिया आणि आत्मनिर्भर भारत अभियानासारख्या त्यांच्या धोरणांनी पाया घातला आहे" असे अमित शहा यांनी आज सांगितले.
केंद्रीय गृहमंत्री आणि सहकार मंत्री म्हणाले की, “तंत्रज्ञान आणि डिजिटलायझेशनच्या क्षेत्रात भारताची प्रगती खरोखरच उल्लेखनीय आहे. कोविड-19 महामारी दरम्यान, पीपीई किट्स, मास्क आणि विविध लसी यासारखी आवश्यक सामग्री विक्रमी वेळेत विकसित करून आमच्या तंत्रज्ञांनी हे दाखवून दिले की ते कोणत्याही आव्हानाला सामोरे जाऊ शकतात.”